
# Аралашу кагыйдәләре: бала белән эт арасында низаглардан ничек котылырга?

Кинолог һәм этләрнең үз-үзен тотышы буенча белгеч «Кара күл»нең җәйге йортында лекция укыячак.

Бу чәршәмбе көнне «Кара күл» паркының җәйге йортында «Балалар һәм этләр: имин аралашу кагыйдәләре» дигән лекция узачак. Анда кунакларга бала белән йорт хайваны арасында низаглардан ничек качу, шулай ук мөмкин булган җәрәхәтләр турында сөйләячәкләр.

Спикер булып кинолог, этләрнең үз-үзен тотышы буенча белгеч Мария Титова чыгыш ясаячак. Ул үз хайванының гәүдә телен ничек аңларга кирәклеген тәфсилләп аңлатыр, дип хәбәр итә парклар һәм скверлар дирекциясе.

Лекция 18:30 да башлана. Керү ирекле. Шулай ук сылтама буенча трансляция оештырылачак.

Исегезгә төшерәбез, «Казан – ташландык хайваннарсыз шәһәр» программасы кысаларында этләрне бушлай стерилизацияләү уза. Операцияләрне Дәүләт ветеринария берләшмәсе клиникаларында һәм шәһәр приютларында үткәрәләр. Процедура хайванның гомер озынлыгын арттырырга, рак белән авыру куркынычын киметергә мөмкинлек бирә.


kzn.ru

Следите за самым важным и интересным в Telegram-каналеТатмедиа

## Нет комментариев
Аралашу кагыйдәләре: бала белән эт арасында низаглардан ничек котылырга?